ming030890/wiki-yue-high-quality huggingface dataset:
猶太曆

猶太曆係以色列而今仲用緊嘅一種傳統陰曆，以新月初升作為初一，月小 29 日，月大 30 日。非閠年 12 個月，總日數 353 到 355 日。每 19 年有 7 個閏年⸺分別係第 3､ 6､ 8､ 11､ 14､ 17 同 19 年⸺閠年就會閠亞達月；月大嘅閠亞達月加埋月小嘅亞達月，閏年總日數 383 至 385 日，平衡返同太陽年之間嘅相差。

簡史
古猶太人向來習慣用口傳嘅方式嚟傳授知識，好多嘢其實都無文字記載，包括曆法在內。直到以色列亡國，猶太人流散各地，呢個時候先有人意識到要用文字將猶太人嘅智識同文化記載低。而猶太曆法一般認為喺係公元前 359 年由一個被稱為希勒爾二世｣（Hillel II）嘅學者制定出嚟。
當時以色列因為亡國而成為巴比倫之囚，受咗巴比倫文化影響，係制定正式曆法嘅時候，就揉合咗巴比倫曆嘅太陽計法，制定出一套每19年加入7個閏年嘅計法，連每個月份嘅名稱都同巴比倫曆好似。
之前猶太曆都係跟月亮周期而定，喺吸收左巴比倫曆嘅太陽計法之後，佢嘅月份就跟月亮計，而年份就跟太陽計，結果就變成咗一套陰陽合一嘅曆法。
所有猶太教節日都係根據猶太曆法嚟計。

新年
猶太人有多過一個新年，但係一般來講 ｢新年｣ 係指提斯利月初一嘅 ｢歲首節｣。
提斯利月初一，希伯來文叫做 ｢歲首｣（希伯來文：ראש השנה‎），日子改年份嘅係呢日，一般慶祝嘅亦都係呢個新年。
聖經明文規定，出咗埃及之後尼散月先係正月，對應嘅節日係逾越節。
另外仲有一個叫做 ｢細罷特月十五號｣（Tu BiShvat）嘅節日，叫做 ｢樹木嘅新年｣。

元年
猶太曆法嘅元年係根據塔納赫嘅記載，推算出上帝創造世界嘅時間，再推前大約一年到提斯利月初一，作為開始計算年份。照推算，猶太曆元年提斯利月初一應該係創世前嘅一個星期一。
以2006年為例，猶太曆新年開始，就係 5767 年。
5767年 = 2006年9月23號之前嘅日落開始
5768年 = 2007年9月13號之前嘅日落開始
5769年 = 2008年9月30號之前嘅日落開始　　　 ⋮
5782年 = 2017年9月7號之前嘅日落開始
5783年 = 2022年9月26號之前嘅日落開始
5784年 = 2023年9月16號之前嘅日落開始
並唔係所有猶太人都認為呢個世界只有五千幾年歷史，關於呢點有好多解釋，其中一個較普通同意嘅講法認為：喺神話時代嘅時間觀同而家唔同，所以用而家嘅時間觀去推算創世年份係無可能咁話喎。

日子寫法
用希伯來文寫，寫日子嘅次序係日月年（右到左），日同年都係用希伯來數字表示。
用英文嘅話，次序就跟當地寫法，例如喺北美會寫月日年，喺英國就寫日月年。但係一定係寫月名，唔寫數字，因為猶太曆有兩個正月，加上號碼上係一月嘅尼散月唔係改年份嘅新年。
猶太教莉亞堂

猶太教莉亞堂（Ohel Leah Synagogue，又叫猶太廟），係香港一間猶太教教堂，喺香港島半山區羅便臣道近衛城道交界，喺1990年被評為香港一級歷史建築，2009年12月18號確定評級。

史
猶太教莉亞堂1901年開始起，1902年起好，由當時香港銀行家沙宣爵士所起，為紀念佢阿媽莉亞女士，因此改名叫莉亞堂。
猶太教莉亞堂曾經喺1998年自資4,000幾萬港元重修，外牆批盪由原來嘅白色改為黃色，將後期嘅添加物拆咗，將地磚、梯級同門窗回復原貌，之後喺2000年得到聯合國教科文組織亞太區文物古蹟保護獎優異項目獎。

建築
猶太教莉亞堂樓高兩層，成座樓主要由外墻10條石柱支撐，採取古典主義嘅比例同對稱，結合中世紀西班牙同東猶太嘅建築風格設計，左右有八角形塔樓，中軸對稱。莉亞堂正中央係祭台嘅位置，比地面升高五級樓級，祭台面向會堂盡頭係藏經庫，佢裏面安放咗手抄《摩西五經》嘅銀筒。祭台兩邊木椅畀年長信徒使用，前廳左右塔樓裏面有木樓梯可以通往由飛扶壁支撐嘅露台，從露台可以望到中間嘅祭台，畀婦女喺舉行宗教活動嘅時候用。
猶本光

猶本光（1994年3月3號—）係日本足球員，踢中場，由2014開始為日本女子足球代表隊出場40次。
潭陽

潭陽（韓文：담양군／潭陽郡 Damyang gun */?）係大韓民國全羅南道嘅一個郡。
潭子區

潭子區（粵拼：taam4 zi2 keoi1）係臺灣臺中嘅一個市轄區。
潤滑劑

潤滑劑係有潤滑功能嘅液體，因為多數潤滑劑都係由油脂加工整成，所以又叫潤滑油，當中比較常見嘅有偈油同埋人體潤滑劑。
潤膚膏

潤膚膏，部份商家叫雪花膏，係一種日用品，功能係潤膚。潤膚膏由天然物料或者石油等化學物料合成。嚮商品市場上定位做化粧品或藥物。潤膚膏嚮冬日令皮膚避免乾燥爆拆。
潭子站

潭子站喺臺灣臺中市潭子區中山路同潭興路口，係臺灣鐵路管理局（臺鐵）臺中線嘅鐵路車站。除咗臺中線外，潭子喺過去都曾係已廢線嘅臺鐵貨運支線神岡線嘅起點站。
潭子站
潭蓬運河

潭蓬運河，又喊做「天威遙」或者「仙人壠」，係防城港一條穿過江山半島噶運河，開通喺唐朝。

歷史
最早有講係西漢陣時馬援揾人掘，但未掘得通，後尾到唐朝860年正得到掘通，並着經常使用直至之後宋朝陣時越南獨立。喺明末清初，楊彥迪疏通了條運河。到近現代着陳維周、「大躍進」壅了東西兩便之後就剩落來中間啊橛喊做「仙人壠」。1982年廣西組織考古，跟運河啲掘出歷代陶瓷器等等文物並列條運河入重點文物保護單位名錄，正式喊做「潭蓬運河」。
潮

潮，學術上又叫潮汐，係指海面水漲水落嘅現象，原因係地球受到太陽同月球嘅萬有引力（叫潮汐力）影響。水漲時叫水大或者潮漲；水落時叫水乾或者潮退。

大潮
當太陽、月光、地球依此次序排成一線（新月），由於太陽同月球嘅引力喺同一方向拉，海水會升得特別高。當月球、地球同太陽三者依此次序連成一線時（望月/滿月），情況一樣，就係大潮。大潮時引起嘅浪，叫大潮浪。
潼關

潼關係中國陝西渭南一個縣，總面積526平方公里，人口15萬。
潼關呢個地名嚟自同名關口，不過中共建政無耐個關口就已經拆咗。
潺槁樹

潺槁樹（粵拼：saan4 gou2 syu6；學名：Litsea glutinosa）係樟科木薑子屬嘅常綠闊葉喬木，原產中國福建沿海。而家喺中國東南沿海、臺灣、華南、越南同埋菲律賓、斯里蘭卡都搵到。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
潺槁樹嘅根、皮、葉都可以用嚟做藥，有以下功效：
潮陽

潮陽（粵拼：ciu4 joeng4）喺中國廣東，家下係汕頭市一個市轄區，叫潮陽區。以前係個縣，叫潮陽縣。佢響汕頭東南面。

山
潮陽東有東山。東南有錢澳。西北有曾山，一名雙髻山。

水
潮陽北、東、南三面濱海。海中有東沙島。
潮陽西有練江，首受揭陽南溪，自普寧入，到縣治南合後溪，西南出海門入海。西北有後溪水亦出揭陽，東南過石井山為鋪前水，過潯洄山，別出為後溪，引流入練江，過磊口山為招沙水，屈南，至河渡門入海。

史
大清潮陽歸潮州府，有招寧、吉安、門闢三巡司。亦有靈山驛。
潯峰崗站

潯峰崗站（粵拼：cam4 fung1 gong1 zaam6；英文：Xunfenggang Station）係廣州地鐵6號綫嘅車站，喺2013年12月28號開通，喺白雲區金沙洲A1路到潯峰崗最督嘅西邊。佢亦係6號綫西邊嘅終點。

樓層
呢個站一共有2層樓嘅地上區域，其中地上1樓係站廳，有票務設施同客務中心；地上2樓係6號綫嘅月台。雖然車站冇休息室，但廁所喺地面站廳嘅免費區入面。

站廳
潯峰崗站嘅收費區喺站廳嘅東南邊，而西北邊係人行通道，而自助服務喺嗮車站嘅免費區入邊。收費區有好多部扶手電梯同樓梯、專用𨋢往返月台都得。

月台
呢個站有1個島式月台同1個側式月台，喺A1路到潯峰崗最督嘅西邊。而家凈用側式月台同埋島式月台嘅靠近側式月台邊嘅嗰條，而島式月台另外一條喺客流高峰期先至會開。
如估之前喺6號綫坐錯咗方向嘅人嚟咗呢個站嘅話，淨需要落到站廳，行去對面嘅扶手電梯再上返去就得。

商舖同自助服務
呢個站凈得1檯ATM機同羊城通充值機畀人用。
自助服務
民生銀行自動櫃員機
羊城通充值機

出入口
潯峰崗站冚唪唥嘅出入口A出入口A出入口 B出入口B出入口 C出入口（淨畀出站）C出入口（淨畀出站）
呢個站有三個出入口，其中C口淨係畀人出站。

利用狀況
呢個站係金沙洲地區嘅其一地鐵站，主要畀住喺金沙洲西邊同北邊啲乘客坐車。而座山後邊嘅里水鎮有好多樓盤，更加有好多廣佛候鳥或村落嘅大多數居民會搭巴士或樓巴到呢個站轉地鐵入廣州市區。
潯陽區

潯陽區（粵拼：cam4 joeng4 keoi1）係中國江西九江市一個市轄區，面積50km²，2007年人口31萬人。轄7條街道。
街辦：甘棠街道、湓浦街道、人民路街道、白水湖街道、金雞坡街道、向陽街道、濱興街道

史
潯陽區係九江市嘅市中心，九江市嘅簡稱「潯」就源自佢。「潯陽」係個古地名，又叫「尋陽」，以前嗌過做「柴桑」、「江州」、「湓口」、「湓城」、「彭蠡」、「德化」，起源於漢文帝十六年（前164年）係江北今日湖北黃梅嘅地方設潯陽縣，「潯」係當時嗰度有條河叫潯水，潯陽即潯水之北。後來晉惠帝永興元年（304年）江北嘅潯陽同江南嘅柴桑合爲尋陽郡，治柴桑，屬江州，結果潯陽個名由江北嘅黃梅轉移到咗江南嘅九江。
亦因此長江經九江嗰段叫潯陽江（又叫尋陽江）。白居易喺送客時偶遇歌女，喺九江長江邊嘅客船度作咗長詩《琵琶行》畀歌女唱，開頭兩句就有潯陽江名：「潯陽江頭夜送客，楓葉荻花秋瑟瑟」。水滸傳入邊宋江因殺人流放江州，喺潯陽江埋岸時識咗班好漢，呢班人就係後來梁山首領，小說都有章「血洗潯陽江口」。又有一首琵琶古曲叫《潯江夜月》，係據白居易首詩而作，後來呢首古曲改編成江南絲竹《春江花月夜》，成為絲竹經典，但個意境取自張若虛嘅同名長詩。
潯陽歷來係州郡府道嘅置地，因為呢道「南開六道，途道五嶺，北守長江，運行岷漢，來商納賈」，亦係個歷代文人墨客遊歷之地，留低深厚文化，人讚「九派潯陽郡，分明是畫圖」。潯陽曾經位列中國四大米市、三大茶市。
潼南

潼南（粵拼：tung4 naam4）係重慶市轄區之一，以前叫潼南縣，喺潼川府（而家四川轄內）南邊。1914年設潼南縣；2015年撤縣設區。
王祿江

王祿江（Bryan Wong，1971年1月30號—）係新加坡影視男演員、節目主持，依家係新傳媒私人有限公司旗下經紀合約男藝人。
王福齡

王福齡（1925年—1989年）係香港作曲家，喺上海出世。
王先生喺上海光華大學畢業，後來去上海音樂專科學校繼續進修音樂。
1952年，王福齡移居香港。早期主要創作流行曲。無幾耐即加入邵氏電影公司，並為好多電影處理電影歌曲及配樂，包括紅樓夢（1961）、白蛇傳（1962）、王昭君（1959）、楊乃武與小白菜（1962）、潘金蓮（1963）、喬太守亂點鴛鴦譜（1963）、雙鳳奇緣（1963）、蝴蝶盃（1963）、寶蓮燈（1963）、魚美人（1964）、西廂記（1964）、三更冤（1964）、魂斷奈何天（1965）、女秀才（1965）、金石情（1965）、新陳三五娘（1966）、三笑（1969）、金玉良緣紅樓夢（1977），幾乎成為邵氏嘅御用作曲家。喺《金玉良緣紅樓夢》，王福齡更嘗試借用越劇嘅曲式同埋旋律線唻編成黃梅調。
王福齡製作相當嚴謹，創造過唔少經典旋律。王福齡以不了情攞到第九屆亞太影展最佳主題曲特別獎。歌曲風行東南亞各地，更被翻譯成多國語言。後來，王福齡憑住《藍與黑》、《山歌戀》攞到第十一屆亞太影展最佳音樂獎。
王福齡離開邵氏後曾經喺嘉禾電影做嘢，後來退出電影圈，1989年逝世。
其他著名作品包括《今宵多珍重》、《南屏晚鐘》、《鑽石》、《不了情》、《甜言蜜語》、《門前楊柳迎風擺》等等。
王秉熹

王秉熹（Jeffrey Wong，1995年1月5號—）係香港前男童星，阿爸係香港賽馬會鄭俊偉馬房嘅隸屬副練馬師王燦聲。佢曾經喺教育電視同多部香港無綫電視劇集演出，此外佢亦曾經拍攝多個綜藝節目，中學喺喇沙書院讀書。佢細佬王樹熹亦係香港童星之一。
2018年佢係浸會大學電影系畢業，佢執導嘅畢業作品《成長中》獲得「全球大學電影獎」中嘅「浸大電影特別推薦獎」。佢2019年積極寫劇本，參加不同嘅比賽，籌措資金。
王秀琳

王秀琳（Mango Wong，1980年11月15號—）係香港女歌手，亦做過模特兒同演員，喺2000年代活躍。佢因為指控演員尹天照非禮自己而出名，雙方各執一詞，到最後單案警方決定唔起訴。
王祿誾

王祿誾（1954年—），係臺灣生意人，亦係活躍喺香港台灣兩地嘅親中派人士，全威國際控股有限公司董事長。
王祖興

王祖興（Harold Wong，1970年—），係香港建制派（商界親中陣營）政治人、生意人、律師，大新銀行有限公司之副主席、董事總經理兼行政總裁，佢係王守業嘅大仔。

選舉經歷
喺2021年9月，佢當選成為香港特别行政區選舉委員會金融界界別委員。之後佢喺李家超無提政綱嘅情況下，有份提名李家超參與2022年香港行政長官選舉。
王祖賢

王祖賢（Joey Wong，1967年1月31號—），係臺灣籍香港女演員，臺灣臺北市出世，祖籍安徽舒城，1985年開始參演香港電影，一路活躍到1990年代中期。雖然佢演香港電影，不過一路都喺臺北住，息影後喺2004年移民加拿大溫哥華。
王祥明

王祥明，香港親中派政治人，香港再出發大聯盟發起人之一。
白日夢

白日夢（Daydream）係清醒嗰陣幻想，腦便嘅影像，通想都係好開心，係一串諗法、希望同野心。白日夢緊就叫發白日夢。有幾多種白日夢，心理學家都未有定案。白日夢有時係未來情景，未來計劃，過去回憶，好似夢咁嘅畫面，有時重會控制住情緒。
發白日夢好多時都一串諗法，搞到個人暫時，完全脫離同周圍嘅事，集中響思想當中。外人睇起來，佢就好似呆咗，望緊遠嘢咁。只有突然刺激先至會返返現實。
發白日夢嘅人會畀當人係懶，又做唔到嘢。之不過，白日夢都有益嘅一面。唔少做創作或者藝術嘅人，都靠發白日夢拎到靈感，好似作曲家、小說家同製片家咁。有啲科學研究嘅人，都會響發白日夢得到靈感，就好似科學家、數學家、物理學家咁。
白春禮

白春禮（簡化字：白春礼，1953年9月26號—）係中華人民共和國物理化學家，納米科技專家，遼寧岫岩人，滿族人。
白斑躄魚

白斑躄魚（學名： Antennarius pictus）係躄魚科躄魚屬嘅其中一個種。
白日之下

《白日之下》（英文：In Broad Daylight）係2023年上畫嘅港產片，由姜大衛、余香凝、林保怡、梁仲恆、陳湛文、周漢寧、梁雍婷主演，簡君晉執導。
白星東

白星東（백성동，1991年8月13號—）係南韓職業足球員。
白晝如焚

《白晝如焚》（英文：As It Burns）係2024年上畫嘅港產片，由鄧麗欣、劉以豪、李靖筠、呂良偉主演，李保樟執導。
白普理寧養中心

白普理寧養中心（Bradbury Hospice）係香港新界沙田區一間公立紓緩治療專科中心，喺1992年創辦，而家由醫院管理局管理，係新界東聯網其中一間醫院，地址係新界沙田區亞公角亞公角山路17號。

簡介
白普理寧養中心喺1992年由善寧會成立，係香港第一間為末期癌症病人提供專科寧養護理嘅院舍。除咗以治療同護理方式紓緩病人痛楚之外，院舍更喺病房、甚至病人屋企，提供情緒同心靈上嘅支援；同時同其他醫院合作，確保病人得到持續嘅照顧。此外，院舍亦為病人家屬提供全面嘅喪親輔導服務。
白族

白族係中國其中一個少數民族，主要住喺雲南、貴州、湖南同湖北，人口186萬。
白日青春

《白日青春》（The Sunny Side of the Street）係2023年上畫嘅港產片，由黃秋生、周國賢、林諾主演，劉國瑞執導。
獅子洋

獅子洋係中國珠江一段，原爲一洋，因沙坭沖積收窄成水道。省城一段珠江，西向東流，去到廟頭附近，轉而由北而南。由此轉流處，南到虎門，是爲獅子洋。獅子洋中段，西有蓮花山，山上有浮蓮塔，又因山有獅形石，又叫獅子塔。
喺獅子洋度，有兩淺。第一淺處叫大蠔，英名First Bar，喺廟頭附近；第二淺處叫蠔墪淺，叫Second Bar，喺海心沙、大沙附近。因爲咁，浮蓮塔英人叫Second Bar Pagoda。
獅子洋兩岸，地都好平（讀評），舊時用晒來耕田。

交通
廣深高速鐵路會穿過獅子洋底，所以條隧道就叫獅子洋隧道。
獅子王II辛巴王國

《獅子王II辛巴王國》（The Lion King II: Simba's Pride）係1998年美國動畫電影，迪士尼動畫電影《獅子王》續集，未有喺戲院上畫，只係用錄影帶同DVD發行。
獅子王

《獅子王》（英文：The Lion King）係一部由和路迪士尼喺1994年製作及發行動畫戲電影。套戲最早喺1994年6月15號上畫。佢係迪士尼第32部經典動畫長片。
主角係隻叫「辛巴」（Simba）嘅獅子。套片從莎士比亞嘅《哈姆雷特》取得靈感，用咗當時先進嘅動畫技術，配上交響樂，融合非洲當地原始音樂，榮獲1994年奧斯卡最佳原著音樂同埋最佳電影主題曲兩項大獎，成為迪士尼動畫嘅里程碑作品。
套片雙碟版嘅白金典套片嘅DVD分別由中錄德加拉同埋博偉喺中國大陸、香港、同台灣發行。電影原聲帶由滾石喺兩岸發行後，EMI、艾迴分別喺中國大陸、台灣再度發行。
之後陸續有廷續渠故事或者改編嘅有一系列影視作品推出，包括電影、電視、舞台劇、視像遊戲。
獅子王慶典

獅子王慶典（英文：Festival of the Lion King）係迪士尼動物王國同香港迪士尼樂園入面表演嘅音樂劇，取材《獅子王》電影同音樂。
獅子洋隧道

獅子洋隧道係一條鐵路過江隧道，屬於廣深港客運專線一橛，跨珠江，連接廣州南沙區慶盛站同東莞虎門站。呢條隧道係中國第一條用盾構法施工嘅水下鐵路長隧，雙洞單線，左右線各長10800米，設計速度250km/h。隧道喺小虎瀝（460米）、沙仔瀝（540米）、獅子洋（3300米）等水道底下穿行。2007年11月開工，開工嗰時預計2009年4月竣工，但竣工時間一再推遲。2010年12月10號左線貫通。2011年3月12號，右線貫通，廣深港客運專線獅子洋隧道噉就實現全線貫通。
熱輻射

熱輻射（英文：thermal radiation）係指由物質內部嘅粒子嘅郁動產生嘅電磁輻射。
熱阻

熱阻（粵拼：jit6 zo2，英文：thermal resistance）係物體嘅一種性質，表示物體對傳熱嘅阻礙能力。熱導率越好嘅物體，通常熱阻會較差。
熱量帶

五個熱量帶。橙色：熱帶，淺黃色：溫帶，藍色：寒帶
熱量帶（英文：geographical zone）係地球上按照太陽照射同晝夜變化情況而劃分成嘅五個區域。

特點
熱帶：每年有兩次太陽直射，無極晝極夜現象；
回歸線：每年有一次太陽直射，無極晝極夜現象；
溫帶：全年無太陽直射，無極晝極夜現象；
寒帶：全年無太陽直射，有極晝極夜現象。
熵

熵（英文：entropy）係統計力學同熱力學等領域常用嘅一個概念，係一個熱力學系統具有嘅外延性質（外延性質係會同個系統嘅大細成比例嘅物理性質）。考慮  呢個數值：是但搵個熱力學系統，佢會有一啲宏觀性質（例如溫度、壓力等），而個系統會有若干個可能嘅微狀態（microstate；「粒子 A 喺位置 X 而粒子 B 喺位置 Y...」、「粒子 A 喺位置 Y 而粒子 B 喺位置 X...」等等），能夠同個系統啲宏觀性質吻合嘅微狀態數量就係  咁多個；熵係  嘅函數，即係話熵反映咗「已知個系統嘅宏觀性質如此，個系統有幾多個可能嘅微狀態」。假設每個微狀態都一樣咁有可能發生（概率一樣），個系統嘅熵可以用以下呢條式計出嚟：
當中 kB 係波茲曼常數（Boltzmann constant）。
喺實際應用上， 嘅數值通常都極之大：根據估計，一嚿喺室溫同大氣壓力之下、容量 20 公升嘅氣體總共有大約 N ≈ 7023600000000000000♠6×1023 咁多粒氣體分子（阿伏加德羅常數；Avogadro number），而呢嚿氣體嘅  數值（ 反映「已知呢嚿氣體有 N ≈ 7023600000000000000♠6×1023 粒分子，可能嘅微狀態數量」）會更加大。

熱力學第二定律
睇埋：熱力學第二定律
根據熱力學第二定律（The second law of thermodynamics），一個封閉系統（closed system）當中嘅熵永遠唔會跌，只有可能維持不變或者升。熱力學第二定律意味住，搵個封閉系統，隨住時間過去，個系統內部嘅粒子同能量頂櫳維持唔郁，而喺現實多數會慢慢走位（可能嘅微狀態數量上升），會漸漸趨向熱力學平衡（thermodynamic equilibrium）－熵數值最大化嘅狀態。好似生物等嘅非封閉系統（會同周圍環境傳能量）可以內部熵下降，但噉做實會引致佢周圍環境嘅熵升，而且升至少同一樣咁多。因為噉，宇宙嘅總熵依然會升。
順帶一提，如果宇宙最後真係完全變成熱力學平衡，根據物理學家計算，宇宙最後會變成溫度分佈完全平均，而且溫度接近絕對零度（攝氏零下 273.15 度）嘅空間，唔會再有任何作功，更加唔會有生命－而呢個情況就係假想中嘅熱寂（heat death）。

同資訊嘅啦掕
睇埋：資訊理論
熵仲同資訊有住密切嘅啦掕：熵由帶隨機性嘅微狀態數量決定，所以熵會反映「知道咗個系統嘅宏觀性質，需要幾多資訊先可以講明個系統處於乜嘢物理狀態」；因為呢個緣故，外行人會話熵表達咗個系統有幾「亂」－一個系統嘅熵愈高，就表示觀察者對個系統知道得愈少（有愈多不確定嘅可能性），所以就愈「亂」。而對物理意義上嘅熵嘅考量的確同資訊理論（information theory）有關（不過資訊理論當中講嘅「熵」係一個同物理熵唔同嘅概念）。

同生命嘅挐掕
睇埋：生命
生物學到咗廿一世紀初都仲有就「生命應該點樣定義」呢個問題作出討論。有生物學家講到，有生命嘅嘢有負熵（negative entropy）嘅特性。
根據生物物理學觀點，「生物」可以想像成一種特殊嘅開放系統：佢哋有能力透過由環境嗰度攞能量，並且跟手將啲質素差咗嘅能量排返出嚟，嚟到去減低佢哋自己內部嘅熵（負熵）－即係等佢哋自己內部嗰啲能量唔會散開變成平均嘅分佈；不過，負熵只係生物嘅其中一種特性，齋靠呢點唔可以定義「生命」－曉減低自己內部嘅熵嘅唔淨只係得應該屬於生物嘅嘢，雪櫃都識做呢樣嘢。
產權

產權（Property rights），指佔有、使用、轉讓嘅三大財產所有權。

資本主義者解說
根據張五常嘅定義，產權唔係指對物件嘅擁有權，而係包含以下嘅三項權利：
自由轉讓權（Right to transfer）：你可以把你擁有產權嘢轉讓畀人。
獨立收入享受權（exclusive right to derive income）：你可以將你擁有產權嘅嘢所產生嘅收入歸為己有。
私人使用權（exclusive use right）：你可以決定你擁有產權嘅嘢點去用、畀邊個用。

共產主義者解說
轉讓權：自由轉讓權由國家權力中心擁有。
收入享受權：所有人都可以得到由生產所得嘅收入，不過要由中央分配。
共同使用權：由中央「平均分配」到所有人，個人先有得自行處理嗰個份量嘅嘢。
產科

產科（英文：Obstetrics）係個醫學專科，專門研究娠紀嘅醫學範疇。
產科好多時都同婦科合稱做婦產科。
用家介面設計

用家介面設計（英文：UI design）係指對用家介面嘅設計嘅考量，係人機互動當中最重要嘅一環。
產業路－大學站

產業路－大學站（英文：Production Way—University Station）係溫哥華架空列車嘅一個站，位於本拿比盧歇高速公路（Lougheed Highway）同產業路（Production Way）交界處。
產業路－大學站係連接架空列車系統同西門菲沙大學最重要嘅一個站。粗略估計，每日搭公交車去西門菲沙大學嘅人當中，有一半係喺產業道落架空列車，然後轉搭145號公交車去西門菲沙大學嘅。但係，由於西門菲沙大學喺本拿比山上面，一旦冬天落大雪就有可能被迫封山，所有交通都中斷澌，因此校方喺2009年首次提出興建連接產業道－大學站同大學本部嘅空中纜車，以改善冬季通勤同減少溫室氣特排放。車型就用返奧利地多浦邁亞集團（Doppelmayr/Garaventa Gruppe）製造，同威斯勒－黑梳度假村（Whistler-Blackcomb）纜車同型嘅28-TGD三鋼線空中纜車。但係2012年運輸聯線嘅研究得出嘅結論係：建造同運營纜車需要嘅經費，多過運營公交車需要嘅經費成1200萬加元，於是運輸聯線最後決定唔起空中纜車住。
產科醫院

產科醫院係一種醫院，同孕婦接生。一般由助產士接生，有產科醫生負責複雜同危急情況。若果無醫生睇場，只叫得做留產所。現今產科醫院，多數都拼入去全科醫院產房。
文獻之中，首間產科醫院，見於英國倫敦，為時一七三九年。幾年後，一七四五年，英國都柏林開咗另一間產科醫院。

文
英文叫maternity hospital，初頭就叫lying-in hospital。 maternity為亞媽嘅意思，借自十七世紀法文 maternité，其源為拉丁文 mater，即係亞媽咁解。
用家

用家（英文：user），粵文又叫用戶或者使用者，係指用緊一個電腦或者由電腦提供嘅服務嘅人。
用家介面

使用者界面，又叫用戶介面、用家介面或人機互動界面（英文：User interface 或 User Machine Interface，簡稱 UI），係指電腦系統同使用者之間交流嘅一個平台，可以透過硬件同軟件輸入同輸出資料。

情況
睇埋：人機互動
用家（人）同系統進行一堆互動，系統可以係唔同嘅架生、機器、儀器、電腦程式。用家介面用輸入（input）同輸出（output）畀人同機互動，輸入畀用家控制個系統，而個系統畀（輸出）返啲反應。好似飛機上嘅表板，鎚仔嘅手柄，電腦嘅鍵盤同熒光幕。

圖像用家介面
内文：圖像用家介面
圖像用家介面（GUI）係用家介面嘅一種，俾用家透過圖像化嘅圖標或者聲訊號嚟同一件電子架生互動－即係用圖像化嘅方式（而唔係純文字同數字）向用家俾輸出，用到視窗同進度條等嘅控件，而用家可以用踎士等嘅架生點擊畫面入面嘅物體同掣，並且靠噉嚟向部電腦俾輸入。GUI 係喺廿世紀後半橛嗰陣興起嘅，俾人指係令到電腦大眾化嘅其中一個主因－因為 GUI 對一般人嚟講易用過打前嘅命令行介面（睇下面）好多。
廿一世紀最常見嗰種 GUI（WIMP 風格）一般會有以下嘅子系統：
輸入系統：由踎士等嘅輸入架生接收訊號，知道「用家嘅指標邊個位」等嘅資訊；
視窗管理員：控制啲視窗嘅位置同埋外形（例：知道用家個指標喺某個視窗上面，而且用家撳緊踎士左掣，表示個視窗嘅坐標可能要跟住改變）；
視窗系統：負責按接收到嘅命令－包括咗「部電腦處於乜嘢狀態」嘅資訊（例：「指標喺邊個坐標」、「每個視窗應該喺邊個坐標」、「邊個視窗喺面邊個喺底」... 呀噉）－計出個熒幕上每一點要出乜嘢色，再將呢啲訊號傳俾熒幕，等個熒幕顯示出要顯示嘅畫面（可以睇埋電腦圖像）；
...等等。呢啲系統加埋一齊，就會顯示出一個有視窗（Window；用嚟顯示檔案目錄同埋行緊嘅應用程式）、圖標（Icon；顯示檔案目錄入面有邊啲檔案）、選單（Menu；顯示可能嘅命令同選項）同埋指標（Pointer；位置由踎士控制、可以攞嚟點擊啲嘢）嘅 GUI 。

命令行介面
内文：命令行介面
命令行介面（CLI）係用家介面嘅一種，指部電腦齋靠顯示一行行嘅字（包括文字同數字）嚟做俾用家睇嘅輸出。部電腦會接收用家打嘅文字同數字做輸入，然後做運算，再將運算嘅結果交俾命令行翻譯器，命令行翻譯器會將啲輸出轉化做一行行嘅字，再傳訊號俾熒幕要熒幕顯示應該顯示嘅字。命令行介面 1960 至 1970 年代係電腦界嘅主流，打後命令行介面因為俾人覺得冇圖像用家介面咁易用而受到取代。到咗廿一世紀初，命令行介面同圖像用家介面比起嚟經已頗為少見，但好多編程或者維修上嘅工作都仲會用到命令行介面。
原則上，命令行介面同圖像用家介面比起嚟各有優劣。一方面，命令行介面行起上嚟用嘅系統資源少啲，唔似得圖像用家介面噉，吓吓喺計出最後嗰個畫面之前都要處理一柞圖標同埋字型；不過，圖像用家介面俾一般人覺得更加易用，能夠用好多一睇就明嘅圖像嚟表示啲嘢（例：用紙同筆嘅圖標嚟顯示一個文字編輯器），而且到咗廿一世紀初，啲電腦嘅運算能力經已勁到能夠輕易噉處理圖像用家介面，吓吓都一瞬間咁快就撈到嗮啲嘢出嚟，令到「圖像用家介面比較嘥系統資源」呢個缺點喺多數情況下影響都唔明顯。

腦機介面
内文：腦機介面
腦機介面（BCI）係响廿一世紀初興起嘅一種用家介面，俾用家直接噉用自己嘅腦活動嚟控制部電腦：喺最基本上，腦機介面會運用神經成像技術－神經成像泛指「能夠探測腦部嘅某啲活動，再將啲活動轉化成電腦處理得到嘅訊號」嘅技術，例子有能夠將頭殼表面嘅微弱電活動變做圖嘅腦電圖（EEG），喺神經科學同心理學研究以至醫療等嘅應用領域上都成日會用；腦機介面會
用神經成像監察住用家嘅腦活動，
跟手再將呢啲數據即時噉輸入去部電腦嗰度，
部電腦內部會有啲程式，按接收到嘅輸入訊號嚟控制部電腦做嘢－
神經科學上已知，人諗嘅嘢由腦活動反映；腦機介面噉做等如俾玩家直接用自己嘅腦活動控制部電腦－達到「俾用家齋靠諗嘢嚟控制電腦」嘅效果。
一幅腦電圖；X 軸係時間，Y 軸係電壓。幅圖有多條線，每條線代表咗頭殼某個位置嘅微電壓隨時間嘅改變。
BCI 嘅示範；用家頂帽會量度佢嘅腦活動，將啲數據傳去部電腦嗰度，部電腦內部嘅程式會按數據做嘢。

註釋
稱呼劃分：人機介面一詞通常會工業上機械同人溝通有關硬件（如觸控螢幕，因為英文係Human Machine Interface），而UI就通常係稱呼電腦軟件上嘅同使用者介面（User Interface），定義幾乎近似，只係一個指硬件方面，另一個指軟件方面。
皮特·蒙德里安

皮特·蒙德里安係一個荷蘭王國畫師、藝術家、畫家、插畫家。
皮特·隆巴德二世

皮特·隆巴德二世（Peter Lombard II，1976年5月24號—）係關島單車手，依家效力於UCI Continental隊 EuroCyclingTrips Pro Cycling。佢參加過2016年奧運會嘅山地單車賽。佢喺兩次炒車之後被淘汰出場。佢亦都係眼科外科醫生，有一間叫Lombard Health嘅診所。

早期生活同教育
1976年5月24號，皮特·隆巴德二世喺關島出世，佢阿爸係Gabriel Lombard博士，阿媽叫Kathleen。佢喺圖蒙嘅聖約翰學校讀書。1995年至1998年，倫巴德喺美國海軍學院讀書，GPA 有 4.0，做咗畢業生代表。隆巴德四次代表學院，亦係體操隊嘅隊長。1998年，佢獲得「CoSIDA First Team Academic All-American honors」。
之後，佢喺Johns Hopkins School of Medicine讀書。 佢依家係眼科外科醫生，擁有一間診所，叫Lombard Health Eye Clinic。隆巴德有一個女兒，叫Aleia。佢大約喺2001年開始踩單車同埋參加三項鐵人比賽。佢讀完醫返返關島之後，加強咗佢嘅訓練。

奧運會前
2016年2月，隆巴德贏到2016 Guam National MTB Championship，令佢有資格參加3月喺新西蘭舉辦嘅UCI Oceania Mountain Bike Cross Country Championship。喺呢個比賽入面，澳洲、新西蘭嘅運動員同埋隆巴德獲得奧運比賽資格。
隆巴德係唯一一位透過比賽獲得參加2016年夏季奧運會資格嘅關島運動員。隆巴德為咗有多啲時間訓練，調整咗佢嘅工作時間，仲用咗一個禮拜嘅時間去日本山地訓練。

2016年夏季奧運會
倫巴第無完成奧運會嘅賽事，所以無排名。佢架單車腳踏有問題，令佢好難插隻腳入去。比賽途中，天雨關係，條跑道好跣，單車手要落車推車。因為個腳踏嘅問題Lombard好難上返佢架單車。佢喺第一圈同第二圈都有炒車。第二次事故發生後，他被淘汰出場。電單車拉咗佢出比賽之後，佢喺座山到唔知去邊好，就留咗喺到鼓勵仲比緊賽嘅單車手，呢個行為獲得觀眾嘅關注同欣賞。計埋倫巴德一共有五位運動員未能完成比賽。對於今次嘅奧運會經驗，佢話：「I’m happy to be done, happy to be in one piece.」。

奧運會之後
倫巴德喺里約奧運之前都炒過幾次車。奧運會之後，佢發現有脊椎問題。佢接受咗注射，休養咗一段時間，但係仲要做埋脊椎融合手術嚟改善佢嘅生活質素。
皮爾

皮爾（Pierre）係美國南達科他州首府，大約住咗1.4萬人。
皮爾卡

皮爾卡（芬蘭文：Pirkanmaa）係芬蘭嘅行政區，首府譚柏利。
皮澤洛

皮澤洛（西班牙文：Francisco Pizarro，1471年或1476年—1541年6月26號）係西班牙嘅征服者，征服咗南美洲嘅印加帝國，建立咗而家秘魯首都利瑪。
皮涅拉

皮涅拉（1949年12月1號—2024年2月6號）係智利總統，2010年到2014年做第一次，再由2018年到2022年做第二次。
王俊彥

王俊彥（英文：Chris Wong ，1990年11月10號—）係前香港新聞從業員，而家已經移居英國倫敦南部薩頓。

經歷
王俊彥入職無綫電視前，曾經喺亞洲電視做實習記者及兼職記者，之後過檔去now新聞台做兼職記者。
佢喺2015年正式加入無綫電視做記者，然後2017年正式做無綫新聞台主播，做過高級主播，《無綫7:30 一小時新聞》、《星期日香港早晨》嘅主播同埋《新聞提要》嘅替更主播，亦做過無綫新聞澳洲、新西蘭主播，喺2021年3月23號正式離職。
2021年4月22號，佢開設個人YouTube頻道，並上傳首條影片。
2021年7月28號，佢喺個人Facebook專頁上宣佈移居英國倫敦，並喺YouTube設立專頁《各位,我係王俊彥》，分享英國生活資訊同香港政治新聞。佢離開無綫嘅時候，曾經接受訪問慨嘆話「荒誕背後無可救藥」，話喺無綫新聞部入面，無稽嘅人同事日日碰面、夜夜上演，係折磨。
王俊棠

王俊棠（英文：Ricky Wong Chun Tong，1956年5月22號—），係香港演員，1979年出道，1998年加入無綫電視，屬部頭合約藝員。
王俊棠有兩個仔，細仔王東泰都係無綫電視藝員。

演出
呢個表唔完整，歡迎加料。

政治立場
王俊棠係香港親中派嘅支持者，曾經協助親中派民建聯拍攝宣傳片。
白雲文化廣場站

雖然話而家嘅白雲文化廣場站入面得好少舖頭畀乘客買嘢同食嘢（有麵包檔、充值中心同埋多媒體舖頭），但係車站入面有自助服務設施畀乘客用，包括咗自動影相機、自動販賣機同自動櫃員機；重有可以充羊城通、交水電費同交通嘅罰錢、查地鐵嘅路線、頭尾班車嘅服務。而商舖喺車站嘅C出入口附近。
商舖
bling繽刻
美心西餅
羊城通客戶服務中心

出入口
白雲文化廣場站冚唪唥嘅出入口A出入口A出入口 B出入口B出入口 C出入口C出入口
呢個站一共有3個出入口。分別係A、B、C，但呢3個出入口冇連埋一齊。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺1988年嘅「十字綫網」規劃入面，雖然話出現咗2號綫嘅樣，但嗰時係冇呢個站嘅。不過到咗1997年嘅《廣州市城市快速軌道交通線網規劃研究（最終報告）》入面就出現咗2號綫嘅「新市」站，嗰時嘅站位就喺而家新市鎮，機場高速公路嘅新市站（北行方向）附近。到咗2002年，呢個站嘅站位就移咗入嚟而家呢度（新市雲霄樓嘅東南邊），重改咗名嗌「會議中心」站，但係後嚟又改咗一次名嗌「白雲文化廣場」站。至於點解改成咁長嘅站名，係因為廣州市地名辦話呢度附近規劃咗要起白雲文化廣場出嚟。嗰時車站要等白雲機場搬走咗先至可以起。

工程
内文：白雲新城同廣州白雲國際機場 (1933—2004)
由於舊嘅白雲機場喺2004年就搬走咗，而白雲新城就喺2007年先至搞掂嗮。而2號綫嘅北延段經過政府批准，終於喺2008年正式開始逳手起，呢個站喺2010年1月份封頂。

開通
内文：廣州地鐵2號綫
喺2010年9月25號，呢個站喺舊嘅2號綫一分為二之後，就開咗呢個站。而家佢係2號綫嘅中途站。

利用狀況
由於喺舊嘅白雲機場搬走咗之後，佢北邊嘅地皮都重未搞到有效嘅開發，尤其係呢個位，都係啲空嘍嘍嘅地區，所以三個出入口都喺嗮荒蕪之地入面。雖然話呢個站嘅東邊冇幾遠就係白雲國際會議中心，西邊幾百米就係啲住宅同埋新市嘅城中村地區，但係凈得新市東邊一帶距離2號綫比較近。附近喺建設緊嘅廣東畫院新址。
因為呢個站靠近蕭崗村同埋齊富路，嗰度嘅居民會嚟呢個站搭地鐵。新市墟亦會有部分乘客搭巴士嚟呢個站轉車。所以呢個站喺早晚高峰有好多人嚟坐車，其餘時間就少啲人。如果白雲國際會議中心有汽車展覽等大型活動，呢個站重會人山人海。
而站名方面，佢同飛翔公園站一樣，由於附近根本就冇白雲文化廣場，所以有啲市民質問點解呢個站嘅站名咁無哩頭。
白雲區龍歸中學

白雲區龍歸中學Baiyun Longgui Middle School位置太和鎮龍歸地區，龍歸城入面。明細類白雲區一級學校成立1990年9月校區白雲區級別初中三年全日制
學校正門
白雲區龍歸中學
係中國廣東廣州嘅一間初中三年全日制中學，1990年9月開辦，位置喺白雲區太和鎮龍歸地區嘅龍歸城入面。
學校成立初期喺龍興西路近龍歸嗰邊辦學，直到2014年9月全體搬到龍歸城入面繼續辦學。學校主要接收龍歸城同永興村地區住啲小學畢業生為主。雖然學校有安保措施，但凈喺上下學期間搞「出入畀證件，來訪請登記」嘅制度，週六日或寒暑假間會對外開畀其他人士入去用佢啲體育設施。
白雲區行知職業技術學校

學校喺1962年7月成立，初期係廣州軍區屬下嘅子弟學校，嗌過廣州軍區工程兵子弟學校，期間一直以小學教育為主。3年後，由於廣州軍區退出管理，學校改名做握山新村小學。1973年8月開始改名做廣州郊區興無十年制學校兼改制成十年教育制學校，重加開初中部，6年後正式取消小學部兼改名做廣州市第122中學。1984年8月加開技工學校機構而改名做白雲區職業高級中學後，因紀念陶行知先生嘅貢獻而改多次名嗌做白雲區行知職業高級中學重喺9年後改名做白雲區行知職業中等專業學校。1994年11月加開駕駛培訓中心，兩年後正式取消初中部兼降級成技校。2004年4月，學校正式改名做白雲區行知職業技術學校，五年半之後亦加開咗幼稚園分校，重喺2013年喺雲山熹景家園加開咗屬下嘅幼稚園。
白雲山

白雲山 (廣州)，喺廣東廣州。
白雲山 (嵩縣)，喺河南洛陽嵩縣，係國家森林公園。
白雲山 (佳縣)，喺陝西榆林佳縣。
白雲山 (梧州)，喺廣西梧州萬秀區。
白雲山 (資中)，喺四川內江資中。
白雲山 (福安)，喺福建福安，係世界地質公園。
白雲山 (高雄)，喺臺灣高雄縣，係臺灣小百嶽之一。
白雲山 (衢州)，喺浙江衢州柯城區石梁鎮
公司
廣州白雲山製藥股份有限公司，簡稱白雲山製藥廠，中國上市公司，總部喺廣州，係家藥企，同時有廣州白雲山製藥總廠、廣州白雲山和記黃埔中藥有限公司。
白雲大道

白雲大道 (廣州)：廣東省廣州市白雲區入面嘅白雲大道，係一條主幹道。
白雲大道 (洛陽)：河南省洛陽市嵩縣入面嘅白雲大道。
白雲大道 (荊門)：湖北省荊門市東寶區入面嘅白雲大道。
白雲大道 (常德)：湖北省常德市澧县入面嘅白雲大道。
白雲大道 (貴陽)：貴州省貴陽市雲岩區入面嘅白雲大道。
神打

神打係中國道教雜技，神功師父會先用儀式，話會召喚神靈上身，再表演各種高難度表演，譬如淋滾油或者刀槍不入，身體唔會受傷。
神戶勝利船

神戶勝利船（日文：ヴィッセル神戸）係日本一支職業足球隊，日本甲組職業足球聯賽（J1）球隊之一。球會根據地係兵庫縣神戸市，主場係御崎公園球技場。

史
佢嘅前身係川崎製鐵水島足球部，1966年成立。1997年加入日本職業足球聯賽。
神戶牛

神戶牛係種和牛，出產自日本兵庫縣嘅但馬牛。因為神戶係呢種牛最主要出產地，所以叫神戶牛。佢同松阪牛、近江牛合稱「日本三大和牛」。
神戶製鋼所

神戶製鋼所係日本一間鋼鐵公司，喺1911年開張，總部設喺神戶。
神戶清雄

神戶清雄（1961年8月2號—）係退役日本足球員，教練，執教過千葉JEF聯。
神戶臨海樂園

神戶臨海樂園，日本購物兼遊樂地方，喺神戶中央區海邊。原本為日本國有鐵道湊川貨物驛，以及川崎製鐵、川崎重工業所設工場。貨物驛一九八二年搬走，工場則一九八五年先搬走。一九九二年十月重建開張。日文名神戸ハーバーランド同英文Harborland，皆為港地之意。
名勝有煤氣燈街、神戶塔。日本其中一間麵包超人博物館，亦喺樂園之內。
神戶大學

神戶大學（日文：神戸大学／こうべだいがく）係喺日本兵庫縣嘅國立大學，1949年創校。
神戶機場

神戶機場（日文：神戸空港），係日本兵庫縣神戶嘅機場，2006年起好，同關西國際機場、大阪國際機場夾埋做近畿地方三大機場。
喺開放街圖（Open Street Map）嘅神戶機場地圖。
維基同享有多媒體嘅嘢：Kobe_Airport
神戶美有紀

神戶美有紀 ，係日本嘅一個女演員，佢喺2008年6月18號因為心臟衰竭過身，得年24歲。

拍過嘅作品一覽
呢個表唔完整，歡迎加料。
短語

短語（粵音：dyun2 jyu5 | 英文：phrase）係指一拃一齊做一嚿文法單位嘅字。例如喺廣東話入邊，「三個盒」或者「細細個嘅麵包」或者「一隻開心嘅松鼠」呢啲噉嘅短語由好幾隻字組成，但可以當係單一名詞噉嚟用（名詞短語）－
「檯上面有三個盒。」
「我食緊個細細個嘅麵包。」
「一隻開心嘅松鼠喺度瞌眼瞓。」
短跑

短跑係指喺限時之内跑一段短距離。奧運嘅短跑項目有分100米、200米同400米。
短身腔蝠魚

短身腔蝠魚（學名：Coelophrys brevipes）係棘茄魚科腔蝠魚屬嘅其中一個種。
短輻單棘躄魚

短輻單棘躄魚（學名：Chaunax breviradius）係單棘躄魚科單棘躄魚屬嘅其中一個種。
短雪橇

短雪橇（Luge），又叫無舵雪橇，係其中一種運動用嘅雪橇類型，短身，無操控舵，運動員瞓住滑雪橇。
短語中心方向

短語中心方向（英文：head directionality）係語言類型學嘅一個概念。最基本上，短語中心方向呢套諗頭主張語言可以按「短語嘅中心，會擺短語最前定最後」噉嚟分類。英文被指係強烈嘅中心擺頭（head-initial）語言，而日本話就被指係強烈嘅中心擺尾（head-final）語言。
短音符號

短音符或者短音符號（英文：breve）係變音符號一種，形狀係圓底 v 字形（排版一定係圓底:318，手寫未必），加喺受影響嘅字母上面，表示字母所代表嘅母音係短音。
短路

短路（粵拼：dyun2 lou6）係電學同機電工程嘅專業名詞。一般形容直接將導線接喺電源且冇任何電器或電阻接通時，或喺正常電路入面，電動勢唔同嘅兩點且錯誤直接對接或阻抗太細嘅導體接通時出現嘅故障情况。喺機電學入面係種好危險嘅做法，所以呢種電路絕對唔畀接入。因爲噉接法，根據歐姆定律，相當於電阻嘅阻值係0，電流值相當於正常電壓除以0得出嘅數（去到奇點），即使係世界上抗流最大嘅電流錶都完全頂唔順。講得嚴重啲，輕則會損壞電氣設備，重嘅會產生過熱、電路損壞、火燭、爆炸其一嘅可能性。
珠江

珠江（粵音：zyu1 gong1；英文：Pearl River），又叫粵江（Canton River）或省河，又有名大江[未記出處或冇根據]，係中國廣東嘅一條江，出伶仃洋、九洲洋，入南中國海。

名
舊時記載裏頭講珠江係指廣州城南一段江，得名自有䊆海珠石喺度。
現代珠江水來自多條江河，珠江狹義專指廣州經虎門出海，中間經黃埔、蘿崗、獅子洋、虎門等地方。佢中途有東江水注入。
亦有人將珠江當係東江、北江同西江三水系嘅總稱，之（特別係其中條西江）舊時喊做「粵江」。其一，珠江因為間接受西江、北江水、直接受東江水，所以亦有指係中國第三長河，主要流經廣東，長二百四十萬米。其二，珠江凡珠江三角洲裏便各條河，都當係珠江。
遠古時冇珠江，但係有珠海，所以省城古稱南海，嗰時對出係汪洋大海。珠海經三江水千年沖積，成爲珠江三角洲平原。而海以窄成江出海，因而叫珠江。佢嘅上游源頭出自雲南曲靖沾益區嘅馬雄山上邊。

水文
珠江各水系
珠江係由省城西南開始。上游有北江喺蘆包，西南潭叉支流，加流溪水，黃洞水等，幾路前後注入石門山側邊嘅石門水。石門水，向南，屈向東就係珠江。
石門水一出，就畀長洲，一個大沙洲一分為二，北便近城就叫珠江，南便近黃埔一段，因為有波羅廟，就叫波羅江。兩條江會合出獅子洋。以前獅子洋係海面，因為周圍沙積成地，就變成珠江一部份，呢段會流向東後，屈向南準備出海。
東江喺獅子洋西便入珠江。而西江亦叉出條支流，由順德出沙灣水，過番禺市橋入埋獅子洋。
東江喺東莞叉一分支，叫到涌水，又係匯入珠江。
珠江到尾，過秀山、虎門，再向南，西便見龍穴島積沙，東面見沙角，就係珠江口，水入南中國海。
珠島花園

珠島花園（粵拼：zyu1 dou2 faa1 jyun2*4）係中國廣東廣州嘅一個樓盤，喺荔灣區大坦沙東邊近東海南路同河沙南路邊，一共有2座樓，每座25層樓，1995年入伙。
佢既係鵬達集團（今日嘅恆大集團）屬下嘅一個樓盤，又係許家印做地產商時開發嘅第一個樓盤。
珠市口大街

（簡化字：珠市口大街；普通話讀音：zhūshìkǒudàjīe）係中國北京嘅東西走向主幹道，喺西城區同東城區。西邊從騾馬市大街、南新華街同虎坊路嘅交界開始，一直去到崇文門外大街同廣渠門內大街嘅交界。

敘述
全長3.8km，闊34米，雙向6車道。馬路分開咗西、東兩條。

珠市口大街嘅兩條道路，起點到終點
珠市口西大街：從騾馬市大街、南新華街同虎坊路嘅交界開始，一直向北去到鼓樓東大街同安定門內大街嘅交界。
珠市口東大街：從鼓樓東大街同安定門內大街嘅交界開始，一直向東去到崇文門外大街同廣渠門內大街嘅交界。

經過嘅道路
珠市口東大街同前門東路交界西南角嘅「數理化公式」天橋，曾經喺2017年11月8號嗰日俾好多中國大陸媒體平臺報道。
條路從西到東排，加粗嘅字係主幹道：
騾馬市大街、南新華街、虎坊路
萬明路
板章路
留學路、棕樹二條
前門步行街
前門東路
草廠三條
草廠十條
祈年大街
崇文門外大街、廣渠門內大街
珠江·琶醍啤酒文化創意藝術區

，簡稱珠江·琶醍（zyu1 gong1 paa4 tai4），係中國廣東廣州嘅其一有啲出名嘅創意藝術園區，喺海珠區嘅閱江西路嘅磨碟沙隧道附近。入面都係有啲現代化風格嘅啤酒文化藝術平台同埋高端餐飲嘅悠閒娛樂地區。其實喺開園之前，呢度係間珠江啤酒嘅工廠。

敘述
如估講到呢個藝術區嘅主要建築，最出名嘅就係珠江·英博軌跡啤酒博物館。佢喺2004年開始喐手起，2008年先至起好。佢重係廣州珠江啤酒股份有限公司同比利時英博集團一齊合作嚟起嘅一間有得睇、有得玩、有得學、有藝術同開放喺埋一齊嘅國際化啤酒文化展示場所。入面有好多間餐飲企業響度，由於佢成日辦啲音樂同藝術類嘅活動，搞到好多人都鍾意咗佢。尤其係每個星期三、五、六，有好多人（尤其啲後生仔）成日嚟呢度玩嘅。創意藝術區入面除咗呢個之後，重有工業雕塑公園、藝術長廊、私人典藏館、藝術展覽館、奢侈品展覽館；配套啤酒體驗區、紅酒藝術畫廊區、雪茄品鑒區、餐飲美食區等有歐陸風情嘅元素同功能響度，附近重有個遊艇碼頭可以畀珠江日夜遊啲船嚟停。

有軌電車站延遲開工事件
内文：廣州市海珠環島新型有軌電車同琶醍站
喺2012年11月份，嗰時海珠區有軌電車咁啱就開始喐手起。而工程就出咗3個方案：第一個係直接開入琶醍藝術區、第二個係霸部份隧道起大型平台同上層建築，最後一個係兜路去珠啤地皮嗰邊。佢重有個問題就係話之前已經成日猛咁講講嘅珠江琶醍酒吧街係拆定唔拆嘅。結果施工隊最後揀咗第一個方案，話另外兩個方案唔係兜路太遠就係拆樓。而酒吧街達成拆遷共識一直喺度拗緊，一直到2014年9月份先至同酒吧街達成拆遷共識，最後喺2014年12月份先至開始入場施工，直到2015年10月21號朝早6點正式開畀人坐車。
珠暉區

珠暉區係中國湖南衡陽一個市轄區，總面積227平方公里，人口28.5萬。
珠山區

珠山區係中國江西景德鎮一個市轄區，總面積31.2平方公里，人口27萬。
珠峰浩劫

《珠峰浩劫》（Everest）係一部2015年嘅傳記冒險電影，由巴塔薩科馬哥執導，改編Beck Weathers（英文：Beck Weathers）嘅2000年回憶錄《Left for Dead: My Journey Home from Everest》。主演係積遜格爾、佐斯布連、John Hawkes、羅冰活麗、森禾霍頓、姬拉麗莉、積佳蘭賀。故事根據1996年珠穆朗瑪峰事故（中文：1996年珠穆朗瑪峰事故）嘅真事。
珠市口站

珠市口站（粵拼：zyu1 si5 hau2 zaam6；簡化字：珠市口站）係北京地鐵7號綫同8號綫嘅轉車站，喺西城區珠市口西大街近前門步行街西邊隔籬。不過兩綫開放時間唔同，其中7號綫喺2014年12月28號營運，而8號綫喺2018年12月28號營運。
而8號綫曾經喺2018年12月28號到2021年12月30號間做過南段北邊嘅尾站。
珠排序

珠排序係一種自然排序演算法，係Joshua J. Arulanandham、Cristian S. Calude、Michael J. Dinneen嚮2002年發明嘅，喺歐洲理論電腦科學協會（European Association for Theoretical Computer Science）嘅新聞簡報度發表過。唔理係用數碼定係類比嘅硬體嚟做珠排序，都係用O(n)嘅時間就搞掂，不過，一改用軟體嚟做嘅話就會慢咗好多。呢種方法淨係可以直接用嚮非負整數嘅資料度，如果無特殊處理係排唔到負數、定點小數或者浮點小數嘅。就算嚮最理想嘅情況下，至少都要O(n2)嘅空間。

概要
先將算珠按數字一列列放好
然後畀啲算珠跌落嚟
珠排序需要一個特製嘅類似算盤噉樣嘅裝置，係實物嘅或者用電腦模擬嘅都得，擧個例，將下面呢五個數由細到大排好：
開始嗰陣要將個裝置打平放，方便好似右上圖一樣將算珠排好，喺最頂嗰列擺兩粒珠代表頭一個數字「2」，喺佢下面嗰列擺四粒珠代表第二個數字「4」，如此類推，直到代表每個數字嘅珠仔都擺好嗮為止，啲珠通常都會全部靠向同一邊咁排嘅。
跟住就將個裝置靠向第一列嘅一邊搦起，等啲珠自己滑落，直到所有算珠嘅下底嗰列都填滿為止（除咗墊底嗰一列），就會好似右下圖噉樣。家陣由最頂嗰列開始睇：
每一列算珠嘅數目正正就等如嗰五個數由細到大排嘅結果。
由於重力嘅作用，下底無承托嘅算珠會向下跌，直到碰到嚮佢下面嗰粒珠或者跌到底嗰列為止。因為大啲嘅數有多啲珠，細啲嘅數就少啲，所以多出嚟嘅珠一定會跌落去，噉就做到越大嘅數越沉底，越細嘅數就越浮面嘅情況。

改良版
電腦軟體式嘅珠排序可以改良，假設數列有個非負整數，先搵出最細嗰個數，然後將每個數都減，得到一個新數列，以珠排序排列，可以將複雜度由O()改良為O()。最後將還原返做就搞掂嘞。
呢個版本重可以令珠排序處理到負整數，代價係用多咗時間同空間，因為係負數，。

C++嘅實例
呢個例子利用C++嘅標準模板庫（Standard Template Library）裏面嘅「位元集」（bitset）嚟模擬算珠，係「改良版」，可以排負整數、字元（char）。程式用C++14標準語法嚟寫，編譯嗰陣可能要加選項，例如GNU C++要加「-std=c++14」。
Bead Sort
禾雀花

禾雀花（粵拼：wo4 zeok2*3 faa1；學名：Mucuna birdwoodiana），又叫白花油麻藤，係豆科油麻藤屬嘅常綠木質藤木，喺中國嘅江西、福建、廣東、廣西、貴州、四川等省嘅海拔800～2500米啲山地，有陽光嘅地區可以搵到。
呢種植物喺中國大陸列入咗國家二類保護植物。

名
由於佢啲花好似禾雀噉而改成噉嘅名。

樣
老莖外皮暗啡色，斷面淡啡紅色，有3～4偏向內心嘅同心圓，斷面先流白汁，2～3分鐘後有血紅色汁出現；幼莖有打掂嘅溝槽，皮窿係凸出嘅啡色結構，冇毛或節間披住毛。葉係羽狀複葉，大葉長17～30cm；托葉早落；細葉長而窄，長9～16cm，闊2～6cm，有疏嘅短毛。花長20～38釐米，一次生20～30朵， 好似一拃嘢噉；花萼入面同出面都披住淺啡色嘅毛黐住，出面俾啡紅色就嚟甩嘅粗刺毛響度；萼筒係闊嘅杯形，長1～1.5cm，寬1.5～2.5cm，有2條側齒三角形，其中最下齒係窄嘅銳角三角形，長5～15cm，上唇係闊嘅銳角三角形，大多數同側齒一樣長；花冠白色或帶綠白色，花瓣一般係熒光綠、白色比較多，長3.5～4.5釐米，先端比較圓；子房密披住直嘅暗啡色短毛；每年4～6月開花。果係帶型嘅木質結構，長30～45cm，闊35～45mm，厚10～15mm，好似啲念珠噉，有啡紅色嘅短絨毛，但細果成日係啡紅色好似就嚟甩嘅剛毛；每年6～11月結果。籽係紫黑色，好似個腎噉，有5～13粒，長大概28mm，闊2cm，厚8～10mm，大多數有光澤。

適應環境
呢種植物好禁潮濕環境入面生。

用途
呢種植物可以俾人當成花噉睇。但佢啲籽有毒，唔食得。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢嘅梗可以做藥。有强筋骨同通筋活絡、補血嘅功效；民間一般用嚟做經活絡同强筋骨嘅草藥。
秀山

秀山（粵拼：sau3 saan1）係中華人民共和國重慶市一自治縣。
禿鼻烏鴉

禿鼻烏鴉（學名：Corvus frugilegus），又叫禿鼻鴉，係鴉科鴉屬下一種雀，主要出現喺歐亞大陸溫帶地區。
秀全街道

秀全街道（粵拼：sau3 cyun4 gaai1 dou6）係中國廣東省廣州市花都區轄下嘅一個街道，喺2014年1月8號正式掛牌，位置喺花都區中間。
秀山新區

秀山新區係中國安徽馬鞍山市一個縣級管理區，總面積10平方公里。
禾魯西安努斯

禾魯西安努斯（Volusianus，—253年8月）係羅馬帝國皇帝，251年到253年在位。
禿鷹軍團

禿鷹軍團係納粹德國介入西班牙內戰嘅軍隊，去支援佛朗哥，最後亦成功幫佛朗哥打贏。
秀全大媽

秀全大媽（粵拼：sau3 cyun4 daai6 maa1）係中國內地啲媒體對中國廣東廣州花都區秀全街道啲婦女嘅稱呼。由於佢成日喺維持交通秩序同促進街坊之間嘅關係等方面，而成爲秀全街嘅共享社會治理格局嘅主力軍而出名，重喺2019年4月24號列咗入第一屆「廣州街坊品牌榜」名單。

背景
内文：秀全街道
秀全街道喺1980年代初花都區大開發咗幾年之後，成爲一繁華城區。從2000年代尾開始，秀全街道附近都係啲賣車同埋汽車產業基地嘅地方，自然吸引咗喺中國大陸成幾十萬位同汽車有關啲產業人才落戶，重有啲外地人為咗支持仔女事業兼照顧第三代而嚟咗廣州打拼。尤其係花港社區，嗰邊98%都係外地人。

史
2010年，一班嚟自中國東北、湖北、內蒙古、新疆、甘肅、一系列華北同華中、華東省份啲人，初期嚟到花都時因氣候、語言、文化、飲食同佢哋原居地差好遠，同花都人之間有好多誤會。同年10月，張曉英等幾位熱心人士傾咗下而成立咗「小紅帽志願服務隊」，成立初期有27人，主要負責花港社區嘅巡邏。經歷咗一段時間之後，2019年已經發展到有1100人嘅規模。
程介明

程介明，SBS，JP（英文：Cheng Kai Ming，1944年9月10號—）係前香港大學副校長同榮休教授，前香港立法會議員程介南嘅阿哥。
稅務局

稅務局（簡稱稅局；英文：Inland Revenue Department，IRD）係香港特別行政區政府財經事務及庫務局轄下嘅部門，負責香港嘅稅務。
程介南

程介南（英文：Gary Cheng Kai-Nam，1950年5月29號—）祖籍揚州，係香港政治人物、政治公關、時事評論員同主持人，家下係政治公關顧問。佢幫過佢阿哥程介明係香港大學前副校長，另外，曾經做過做過臨時立法會同立法會議員，程介南、曾鈺成、譚耀宗同陳婉嫻等人有「民建聯四大天王」嘅之稱。
稅潔

稅潔（1980年4月3號—）係中國女演員，喺香港無綫電視做過演員同普通話配音員。憑無綫廉政單元劇《廉政行動2014》飾演阿Su一角而好多人知。
稅務上訴委員會

稅務上訴委員會（英文：Board of Review (Inland Revenue Ordinance)，縮寫：BOR）係香港獨立嘅法定團體，1947年根據《稅務條例》﹙第112章﹚第65條嘅規定成立，負責喺稅務上訴作出聆訊同裁決。

提出上訴
任何人士可以喺符合以下任何一種情況之下，以書面形式向委員會書記發出上訴通知，提出上訴：
當事人已經對任何評稅作出有效嘅反對，但係稅務局局長喺考慮嗰項反對嘅時候冇同佢達成協議，佢就可以喺局長嘅書面決定送交畀當事人之後嘅一個月內提出上訴；嗰份上訴通知必須附有以下資料：
局長嘅決定書副本一份；
上訴理由陳述書一份。
當事人根據《稅務條例》第82A條被評定補加稅後，可以喺評稅通知書發出日期計起一個月內提出上訴；嗰份上訴通知必須附有以下資料：
評稅通知書副本一份；
上訴理由陳述書一份；
如果曾經接獲局長根據第82A(4)條發出嘅擬評定補加稅通知書，就要提交嗰份通知書嘅副本一份；
上訴人根據第82A(4)條作出嘅任何書面申述嘅副本一份。

組成同職能
聆訊小組最少由三名成員組成，其中一人一定要係主席或副主席（簡稱主訊人），負責喺稅務上訴作出聆訊同裁決。委員會喺聆訊審議嘅任何事項，需要由出席聆訊並根據嗰件事項表決嘅成員以過半數票決定；如果票數相同，就由主訊人除咗佢原有嘅一票之外，亦有權投決定票。

聆訊通知書
書記要喺接獲上訴通知書之後，編定嗰項聆訊上訴嘅時間，並需要畀上訴人同局長14日嘅上訴聆訊通知。喺聆訊上訴前任何時間，上訴人可以憑住交畀委員會書記嘅書面通知，將上訴取消；或上訴人同局長可以根據上訴人嘅評稅款額達成和解。凡係喺上訴達成和解，上訴人同局長需要簽署一份要有和解條款嘅和解書作為書面記錄，並需要將嗰份和解書呈交畀委員會批註。
稅收負擔

稅收負擔（tax incidence / tax burden）係指一個特定嘅稅對公共福利嘅分配嘅影響。
程何

程何（1991年—），係中國填詞人同音樂劇翻譯者。

簡歷
佢喺清華大學生物系畢業。2020年，佢為《Qui Con Me》填詞。
稅務大樓

稅務大樓（英文：Revenue Tower）係香港稅務局總部大樓，亦有其他政府部門寫字樓。棟樓喺灣仔告士打道5號，隔籬係入境事務大樓同灣仔政府大樓。棟樓高181米，有49層，1990年起好。
稅務大樓係其中一座參與幻彩詠香江嘅大廈。
盧高省

盧高省（加利西亞文：Lugo；西班牙文：Lugo）係西班牙加利西亞東北部嘅一個省，2021年人口有326,013。 省會係盧高。